Príloha č. 1
								k nariadeniu vlády č. .../2004 Z.z.

Kritériá na zaradenie prác do kategórií

Faktor	
a) Prach1)	
Kategória	Charakteristika prác	
2.	Práce, pri ktorých je úroveň vystavenia zamestnancov vyššia ako 0,3 násobok  najvyššej prípustnej hodnoty vystavenia pre daný druh pevného aerosólu, ale neprekračuje najvyššiu prípustnú hodnotu vystavenia.	
3. 	a)	Práce, pri ktorých je predpoklad, že úroveň vystavenia zamestnancov bude vyššia ako najvyššia prípustná hodnota vystavenia, ale neprekročí 3 násobok najvyššej prípustnej hodnoty vystavenia. 
b)	Práce, pri ktorých odozva organizmu preukazuje možné špecifické pôsobenie pevného aerosólu.	
4.	a)	Práce, pri ktorých je úroveň vystavenia zamestnancov vyššia ako 3 násobok najvyššej prípustnej hodnoty vystavenia.
b)	Práce, pri ktorých úroveň vystavenia zamestnancov zodpovedá kritériám pre kategóriu 3 a zároveň sa u zamestnancov zisťujú  zmeny zdravotného stavu vo vzťahu k pôsobeniu pevného aerosólu.	
	
b) Hluk2)   	
Kategória	Charakteristika prác	
2.	a)	Práce, pri ktorých nie je prekročená najvyššia prípustná hodnota normalizovanej hladiny hlukovej expozície alebo hodnotiacej  hladiny hluku alebo vrcholovej hladiny LCPk.
b)	Práce, pri ktorých je nerovnomerný pracovný čas alebo pri ktorých sa vystavenie hluku v priebehu týždňa mení, ale týždenný priemer denných hodnôt normalizovanej hladiny hlukovej expozície za 40 hodinový týždeň neprekračuje najvyššiu prípustnú hodnotu.	
3.	a)	Práce, pri ktorých je prekročená najvyššia prípustná hodnota normalizovanej hladiny hlukovej expozície alebo hodnotiacej hladiny A zvuku, ale jej prekročenie je menej ako o 10 dB.
b)	Práce, pri ktorých je prekročená najvyššia prípustná hodnota vrcholovej hladiny hluku LCPk, ale jej prekročenie je menej ako o 3 dB.
c)	Práce, pri ktorých je nerovnomerný pracovný čas alebo pri ktorých sa vystavenie hluku v priebehu týždňa mení a týždenný priemer denných hodnôt za 40 hodinový týždeň prekračuje najvyššiu prípustnú hodnotu normalizovanej hladiny hlukovej expozície.	
4.	a)	Práce, pri ktorých je prekročená najvyššia prípustná hodnota normalizovanej hladiny hlukovej expozície alebo hodnotiacej hladiny A zvuku o 10 a viac dB.
b)	Práce, pri ktorých je prekročená najvyššia prípustná hodnota vrcholovej hladiny hluku LCPk o 3 a viac dB.
c)	Práce, pri ktorých normalizovaná hladina hlukovej expozície alebo hodnotiaca hladina A zvuku, alebo vrcholová hladina hluku zodpovedá kritériám pre kategóriu 3 a zároveň sa u zamestnancov zisťujú zmeny sluchu vo vzťahu k pôsobeniu hluku.	
c) Vibrácie2) 	
Kategória	Charakteristika prác	
2.	Práce, pri ktorých nie je prekročená najvyššia prípustná hodnota výsledného normalizovaného zrýchlenia vibrácií alebo najvyššia prípustná hladina výsledného normalizovaného zrýchlenia vibrácií.	
3.	a)	Práce, pri ktorých je prekročená najvyššia prípustná hodnota výsledného normalizovaného zrýchlenia vibrácií, ale neprekračuje 3,16 násobok tejto hodnoty, alebo je prekročená najvyššia prípustná hladina výsledného normalizovaného zrýchlenia vibrácií, ale nie je prekročená o viac ako 10 dB.
b)	Práce, pri ktorých nie je prekročená najvyššia prípustná hodnota výsledného normalizovaného zrýchlenia vibrácií alebo najvyššia prípustná hladina výsledného normalizovaného zrýchlenia vibrácií, ale súčasne spolupôsobia ďalšie faktory (napr. dlhodobé, nadmerné a jednostranné zaťaženie, chlad, vlhkosť).
c)	Práce, pri ktorých odozva organizmu preukazuje špecifické pôsobenie vibrácií.	
4.	a)	Práce, pri ktorých najvyššia prípustná hodnota výsledného normalizovaného zrýchlenia vibrácií prekračuje 3,16 násobok tejto hodnoty alebo najvyššia prípustná hladina výsledného normalizovaného zrýchlenia vibrácií  je prekročená o viac ako  10 dB.
b)	Práce, pri ktorých najvyššia prípustná hodnota výsledného normalizovaného zrýchlenia vibrácií alebo najvyššia prípustná hladina výsledného normalizovaného zrýchlenia vibrácií zodpovedá kritériám pre kategóriu 3, ale súčasne spolupôsobia ďalšie faktory (napr. dlhodobé, nadmerné a jednostranné zaťaženie, chlad, vlhkosť).
c)	Práce, pri ktorých najvyššia prípustná hodnota výsledného normalizovaného zrýchlenia vibrácií alebo najvyššia prípustná hladina výsledného normalizovaného zrýchlenia vibrácií, zodpovedá kritériám pre kategóriu 3 a zároveň sa u zamestnancov zisťujú  zmeny  zdravotného stavu vo vzťahu k pôsobeniu vibrácií. 	
	
d) Chemické faktory1)	
Kategória	Charakteristika prác	
2.	a)	Práce, pri ktorých je úroveň vystavenia zamestnancov vyššia ako 0,3 násobok priemernej najvyššej prípustnej hodnoty vystavenia pre daný chemický faktor, ale neprekračuje priemernú najvyššiu prípustnú hodnotu vystavenia.
b)	Práce, pri ktorých súčasne pôsobí viac chemických faktorov, u ktorých je možné preukázať ich spolupôsobenie, ak súčet podielov nameraných priemerných hodnôt vystavenia jednotlivých chemických faktorov a ich priemerných najvyšších prípustných hodnôt je menší alebo rovný 1.	
3.	a)	Práce, pri ktorých je predpoklad, že úroveň vystavenia zamestnancov bude vyššia ako priemerná najvyššia prípustná hodnota vystavenia, ale neprekročí 3 násobok priemernej najvyššej prípustnej hodnoty vystavenia. 
b)	Práce, pri ktorých súčasne pôsobí viac chemických faktorov, u ktorých je možné preukázať ich spolupôsobenie, ak je predpoklad, že súčet podielov nameraných priemerných hodnôt vystavenia jednotlivých chemických faktorov a ich priemerných najvyšších prípustných hodnôt vystavenia bude väčší ako 1 a menší alebo rovný 3.
c)	Práce, pri ktorých odozva organizmu preukazuje špecifické pôsobenie chemických faktorov.	
4.	a)	Práce, pri ktorých je predpoklad, že úroveň vystavenia zamestnancov bude vyššia ako 3 násobok priemernej najvyššej prípustnej hodnoty vystavenia. 
b)	Práce, pri ktorých súčasne pôsobí viac chemických faktorov, u ktorých je možné preukázať ich spolupôsobenie, ak je predpoklad, že súčet podielov nameraných priemerných hodnôt vystavenia jednotlivých chemických faktorov a ich priemerných najvyšších prípustných hodnôt vystavenia bude väčší ako 3.
c)	Práce, pri ktorých úroveň vystavenia zamestnancov zodpovedá kritériám pre kategóriu 3 a zároveň sa u zamestnancov zisťujú zmeny  zdravotného stavu vo vzťahu k pôsobeniu chemických faktorov.	
	
e) Karcinogénne a mutagénne faktory3) 	
Kategória	Charakteristika prác	
2.	Práce, pri ktorých sú zamestnanci vystavení karcinogénnym alebo mutagénnym faktorom a technická smerná hodnota, ak je ustanovená, nie je prekročená. 	
3.	a)	Práce, pri ktorých sú zamestnanci vystavení karcinogénnym alebo mutagénnym faktorom a je predpoklad, že úroveň vystavenia neprekročí 1,5 násobok technickej smernej hodnoty. 
b)	Práce, pri ktorých sú zamestnanci vystavení karcinogénnym alebo mutagénnym faktorom a technická smerná hodnota, ak je ustanovená, nie je prekročená ale u zamestnancov sa zisťujú príznaky zvýšeného vystavenia karcinogénnym alebo mutagénnym faktorom.	
4.	a)	Práce, pri ktorých sú zamestnanci vystavení karcinogénnym alebo mutagénnym faktorom a je predpoklad, že úroveň vystavenie prekročí 1,5 násobok technickej smernej hodnoty. 
b)	Práce, pri ktorých sú zamestnanci vystavení karcinogénnym alebo mutagénnym faktorom a úroveň vystavenia zodpovedá kritériám pre kategóriu 3 uvedeným pod písm. a), ale odozva organizmu preukazuje špecifické pôsobenie karcinogénnych a mutagénnych faktorov.	
	
f) Faktory spôsobujúce vznik profesionálnych kožných ochorení	
Kategória	Charakteristika prác	
2.	Práce, pri ktorých sa vyskytujú kožné senzibilizujúce faktory.	
3.	Práce, pri ktorých sa vyskytujú silné kožné senzibilizujúce faktory1), dráždivé alebo akneigénne faktory a pri danom spôsobe práce nemožno vylúčiť priamy kontakt s pokožkou zamestnanca. 	
4.	Práce, pri ktorých sa vyskytujú faktory uvedené v kategórii 3, ale súčasne spolupôsobia ďalšie faktory, ktoré zvyšujú ich účinky (napr. tepelná záťaž, ultrafialové žiarenie) a u zamestnancov sa zisťujú kožné ochorenia vo vzťahu k pôsobiacim faktorom.	
	
g) Ionizujúce žiarenie4)	
Kategória	Charakteristika prác	
2.	Práce na pracoviskách so zdrojmi ionizujúceho žiarenia a na pracoviskách so zvýšeným ožiarením prírodným ionizujúcim žiarením, ak pri  pracovnej činnosti je predpoklad obdržania efektívnej dávky 1 mSv v kalendárnom roku, ale nie je predpoklad obdržania efektívnej dávky 6 mSv v kalendárnom roku.	
3.	Práce na pracoviskách so zdrojmi ionizujúceho žiarenia a na pracoviskách so zvýšeným ožiarením prírodným ionizujúcim žiarením, ak pri  pracovnej činnosti je predpoklad obdržania efektívnej dávky 6 mSv v kalendárnom roku, ale nie je predpoklad obdržania efektívnej dávky 20 mSv v kalendárnom roku.	
4.	Práce na pracoviskách so zdrojmi ionizujúceho žiarenia a na pracoviskách so zvýšeným ožiarením prírodným ionizujúcim žiarením, ak pri  pracovnej činnosti je predpoklad obdržania efektívnej dávky viac ako 20 mSv v kalendárnom roku.	
	
Neionizujúce žiarenie	
h) Elektromagnetické žiarenie5)	
Kategória	Charakteristika prác	
2.	Práce, pri ktorých je úroveň vystavenia zamestnancov vyššia ako 0,3 násobok  najvyššej prípustnej hodnoty.	
3.	Práce, pri ktorých úroveň vystavenia zamestnancov je vyššia ako najvyššia prípustná hodnota.	
4.	Práce, pri ktorých úroveň vystavenia zamestnancov zodpovedá kritériám pre kagetóriu 3 a zároveň sa zisťujú zmeny zdravotného stavu vo vzťahu k pôsobiacemu faktoru.	
 	
Neionizujúce žiarenie	
i) Lasery5)	
Kategória	Charakteristika prác	
2.	a)	Práce s lasermi triedy 2, 2M a 3R.
b)	Práce s lasermi triedy 3B a 4, pri ktorých technické zabezpečenie a spôsob používania vylučujú zásah zamestnancov priamym alebo odrazeným lúčom.	
3.	Práce s lasermi triedy 3B a 4, pri ktorých technické zabezpečenie a spôsob používania nevylučujú zásah zamestnancov priamym alebo odrazeným lúčom.	
4.	Neurčuje sa.	
	
Neionizujúce žiarenie	
j) Infračervené žiarenie5)	
Kategória	Charakteristika prác	
2.	Práce, pri ktorých je úroveň vystavenia zamestnancov vyššia ako 0,3 násobok najvyššej prípustnej hodnoty, ale neprekračuje najvyššiu prípustnú hodnotu.	
3.	Práce, pri ktorých úroveň vystavenia zamestnancov je vyššia ako najvyššia prípustná hodnota.	
4.	Neurčuje sa.	
	
Neionizujúce žiarenie	
k) Ultrafialové žiarenie5)	
Kategória	Charakteristika prác	
2.	Práce, pri ktorých je úroveň vystavenia zamestnancov vyššia ako 0,3 násobok najvyššej prípustnej hodnoty, ale neprekračuje najvyššiu prípustnú hodnotu.	
3.	Práce, pri ktorých úroveň vystavenia zamestnancov je vyššia ako najvyššia prípustná hodnota.	
4.	Neurčuje sa	
	
l) Biologické faktory6)	
Kategória	Charakteristika prác	
2.	Práce, pri ktorých sú zamestnanci vystavení biologickým faktorom skupiny 2 alebo skupiny 3, ak sa nimi spôsobené infekcie za bežných podmienok nešíria vzduchom a pri ktorých je dostupná účinná profylaxia a liečba. 	
3.	Práce, pri ktorých sú zamestnanci vystavení biologickým faktorom skupiny  3, ak sa nimi spôsobené infekcie za bežných podmienok šíria vzduchom a pri ktorých je dostupná účinná profylaxia a liečba; podmienky a spôsob vykonávania práce predstavujú pre zamestnancov zvýšené riziko.	
4.	Práce, pri ktorých sú zamestnanci vystavení biologickým faktorom skupiny 4 a tým faktorom skupiny 3, ak sa nimi spôsobené infekcie za bežných podmienok šíria vzduchom a pre ktoré nie je dostupná účinná profylaxia a liečba. 	
	
m) Faktory spôsobujúce profesionálne alergické ochorenia dýchacích ciest alebo očných        spojoviek	
Kategória	Charakteristika prác	
2.	Práce, pri ktorých sa vyskytujú silné senzibilizujúce faktory1), ktoré môžu spôsobiť alergické ochorenie dýchacích ciest alebo očných spojoviek.	
3.	Práce, pri ktorých sa vyskytujú silné senzibilizujúce faktory, ktoré  spôsobujú alergické ochorenie dýchacích ciest alebo očných spojoviek a u vnímavých zamestnancov sa zisťujú zmeny zdravotného stavu vo vzťahu k pôsobiacim faktorom.	
4. 	Neurčuje sa.	
	
n) Atmosferický pretlak alebo podtlak	
Kategória 	Charakteristika prác.	
2.	Neurčuje sa.	
3.	Práce, ktoré sa vykonávajú v atmosferickom pretlaku alebo podtlaku.	
4.	Neurčuje sa.	
	
o) Fyzická záťaž	
Kategória	Charakteristika prác	
2.	a)	Práca prevažne dynamická, vykonávaná veľkými svalovými skupinami, pri ktorej   
1. celozmenový energetický výdaj (netto) neprekročí u mužov 6,8 MJ a u žien  4,5 MJ, 
2. minútový prípustný energetický výdaj (netto) neprekročí u mužov 575 W      (34,5 kJ.min-1) a u žien 395 W (23,7 kJ.min-1 ),
3. priemerná zmenová srdcová frekvencia neprekročí u mužov i žien 102     úderov.min-1, pričom minútová srdcová frekvencia pri pracovnej    operácii, ktorá je najzávažnejšia z hľadiska fyzickej záťaže neprekročí ani krátkodobo 140 úderov.min-1.
b)	Práca prevažne dynamická, vykonávaná malými svalovými skupinami, pri ktorej 
1.	priemerná celozmenovo vynakladaná svalová sila zaťažovaných svalových  skupín neprekročí 30 % Fmax (maximálna svalová sila)  príslušných svalov  pri maximálnom počte pohybov 13 000 za zmenu, 60 % Fmax pri počte pohybov 7 200 za zmenu a 70 % Fmax pri počte pohybov 600 za zmenu,
2. počet pohybov malých svalových skupín ruky a prstov neprekročí pri      celozmenovej vynakladanej sile 3 %  Fmax zaťažovaných svalov hodnotu  110.min-1  a pri vynakladanej sile 6 % Fmax hodnotu 90.min-1.
c)	Práca prevažne statická, vykonávaná malými svalovými skupinami, pri         ktorej priemerná celozmenová vynakladaná svalová sila neprekročí 10 %      Fmax a občasná, krátkodobo vynakladaná svalová sila neprekročí 45 % Fmax.
d)	Práca spojená s premiestňovaním bremien, pri ktorej hmotnosť ručne premiestňovaných bremien neprekračuje smerné hmotnostné hodnoty      ustanovené osobitným predpisom.7) 
e)	Práca vykonávaná  pri hlavnej pracovnej činnosti prevažne v základnej pracovnej polohe (v sede, v stoji, alebo pri striedaní  polôh), pričom v priebehu  práce sa môžu vyskytovať aj krátkodobé zmeny polôh, a to predklon trupu od 20ş do 60ş, záklon trupu do 20ş,  záklon hlavy do 20ş,   predklon hlavy od 15ş do 25ş, rotácia hlavy jednostranne do 15ş, zdvihnutie paží bez  opory od 20° do 60°. Doba trvania pracovných úkonov spojených s uvedenými polohami sa pohybuje v rozmedzí 1 až 8 minút. Celkový čas práce v týchto polohách neprekračuje 160 minút za pracovnú zmenu. 
f)	Práca vykonávaná v neprijateľných pracovných polohách (napr. rotácia trupu väčšia ako 60º, práca pokľačiačky, poležiačky, záklon a rotácia hlavy väčšia ako 15º, predklon hlavy je väčší ako 25º, predklon trupu väčší ako 60º, asymetrická poloha trupu, výpon, extrémne polohy v kĺboch končatín), ktoré nie sú súčasťou prevažujúcej pracovnej operácie, ale môžu sa vyskytnúť v priebehu pracovnej zmeny. Celkový čas práce v týchto polohách neprekračuje 30 minút za pracovnú zmenu.	
3.	a)	Práca prevažne dynamická, vykonávaná veľkými svalovými skupinami, pri ktorej
1. celozmenový energetický výdaj (netto) neprekračuje u mužov 8,25 MJ a     u žien 5,1 MJ,
2. minútový prípustný energetický výdaj (netto) neprekračuje u mužov 690 W (45,1 kJ.min-1) a u žien 450 W (27,1 kJ.min-1),
3. priemerná zmenová srdcová frekvencia neprekročí u mužov i žien 117    úderov.min-1, pričom minútová srdcová frekvencia pri prevažujúcej    pracovnej operácii neprekročí ani krátkodobo 150 úderov.min-1.
b)	Práca prevažne dynamická, vykonávaná malými svalovými skupinami, pri ktorej
1. priemerná celozmenovo vynakladaná sila prekračuje hodnoty pre kategóriu 2, ale neprekračuje  36 % Fmax. Počet vykonávaných pohybov horných končatín je vyšší ako v kategórii 2, ale neprekračuje 8600 pohybov za pracovnú zmenu a počet úkonov s vynakladanou svalovou silou nad 60 % Fmax je vyšší ako v kategórii 2, pričom vynakladané sily ani občas neprekročia 75 % Fmax,
2. počet pohybov vykonávaných malými svalovými skupinami rúk a prstov (napr. pri práci s klávesnicou) v závislosti od vynakladanej svalovej sily je vyšší ako v kategórii 2.
c)	Práca prevažne statická, vykonávaná malými svalovými skupinami, pri    ktorej priemerná celozmenová vynakladaná svalová sila je vyššia ako    v kategórii 2, ale neprekročí 15 % Fmax zaťažovaných svalových skupín a občasná, krátkodobo vynakladaná svalová sila neprekročí 54 % Fmax.  
d)	Práca spojená s premiestňovaním bremien, pri ktorej hmotnosť ručne premiestňovaných bremien neprekračuje smerné hmotnostné hodnoty      ustanovené osobitným predpisom7), ale iné ukazovatele fyzickej záťaže (energetický výdaj a srdcová frekvencia) prekračujú hodnoty uvedené v kategórii 2.
e)	Práca vykonávaná pri hlavnej pracovnej činnosti prevažne v základnej pracovnej polohe (v sede, v stoji, alebo pri striedaní polôh), pričom v priebehu práce sa môžu vyskytovať opakovane zmeny polôh, a to predklon trupu   od 20° do 60°, záklon trupu do 20°,  záklon hlavy do 20°,  predklon hlavy od 15° do 25°, rotácia hlavy jednostranne do 15ş, zdvihnutie paží bez  opory od 20° do 60°, ale z hľadiska časového trvania nespĺňajú podmienky uvedené v kategórii 2 písm. e). Usporiadanie pracovných miest nezodpovedá ergonomickým požiadavkám; nie je možné  prispôsobenie pracoviska  individuálnym antropometrickým parametrom zamestnanca.
f)	Práca vykonávaná prevažne v základnej pracovnej polohe v stoji s obmedzením pohybu dolných končatín a zmien polohy trupu a končatín, s vynúteným tempom práce 
g)	Práca vykonávaná v neprijateľných pracovných polohách (napr. rotácia trupu väčšia ako 60°, práca pokľačiačky, poležiačky, záklon a rotácia hlavy väčšia ako 15°, predklon hlavy je väčší ako 25º, predklon trupu  väčší ako 60°, asymetrická poloha trupu, výpon, extrémne polohy v kĺboch končatín), ktoré nie sú súčasťou prevažujúcej pracovnej operácie, ale môžu sa vyskytnúť v priebehu pracovnej zmeny. Celkový čas práce v týchto polohách prekračuje  30  minút za pracovnú zmenu.
h)	Práca spojená s fyzickou a polohovou záťažou, ktorá sa preukázateľne podieľa na zmene zdravotného stavu (poškodenie podporno-pohybovej sústavy a periférnych nervov v dôsledku dlhodobého, nadmerného a jednostranného zaťaženia).	
4.	a)	Práca, pri ktorej je prekročená niektorá z hodnôt uvedených v kategórii 3 písm. a), b) a c).
b)	Práca spojená s fyzickou a polohovou záťažou, pri ktorej pôsobenie ďalších faktorov (napr. chlad, vibrácie, vlhkosť) sa preukázateľne podieľa na zmene zdravotného stavu (poškodenie podporno-pohybovej sústavy a periférnych nervov v dôsledku dlhodobého, nadmerného a jednostranného zaťaženia).	
	
p) Psychická pracovná záťaž	
Kategória	Charakteristika prác	
2.	Práca, pri ktorej sú záťaž faktormi práce a pracovného prostredia a jej subjektívne hodnotenie primerané u viac ako polovice zamestnancov vykonávajúcich prácu: 
1.	menej ako 4 hodiny za pracovnú zmenu:
1.1  pod časovým tlakom, nárazovú prácu,
       1.2  vo vnútenom pracovnom tempe, s obmedzenou možnosťou prestávok,         alebo monotónnu prácu,
1.3  so zodpovednosťou za zdravie a život aj iných osôb, 
1.4  v riziku ohrozenia zdravia a života aj iných osôb,
1.5  v bezokenných prevádzkach, vo výškach, v podzemí, 
1.6  so zvýšenou zrakovou alebo sluchovou záťažou, 
1.7 s vysokým podielom sociálnych kontaktov, s rizikom častých interpersonálnych konfliktov,
2.	v dvojzmennom alebo trojzmennom pracovnom režime alebo tam, kde dĺžka pracovného času presahuje 8 hodín.	

3.	a)	Práca, pri ktorej je záťaž faktormi práce a pracovného prostredia nadmerná,  dosahuje maximálnu intenzitu a jej subjektívne hodnotenie je nepriaznivé u viac ako polovice zamestnancov vykonávajúcich prácu: 
1.	viac ako 4 hodiny za pracovnú zmenu pri súčasnom pôsobení štyroch a viac pracovných podmienok, uvedených v kategórii 2,  bod 1,
2.	ako trvalú nočnú prácu.
b)	Práca, pri ktorej vystavenie zamestnancov viacerým faktorom práce a pracovného prostredia zodpovedá kritériám pre zaradenie do kategórie 2, ale je možné preukázať ich negatívne spolupôsobenie.
c)	Práca, pri ktorej psychická a psychosomatická odozva organizmu u viac ako polovice zamestnancov je nepriaznivá.
d)	Práca, pri ktorej ďalšie nepriaznivé podmienky práce a pracovného prostredia (okrem pracovných podmienok uvedených v kategórii 2, bod 1 a 2) zvyšujú riziko nepriaznivej psychickej odozvy organizmu zamestnancov.	
4.	Neurčuje sa. 	
		
r) Záťaž teplom a chladom	
Kategória	Charakteristika prác	
2.	Práce, pri ktorých nie sú prekračované limitné hodnoty dlhodobo a krátkodobo únosnej pracovno-tepelnej záťaže.
Trvalé práce v priestoroch, v ktorých sú z technologických dôvodov udržiavané pracovné podmienky s parametrami nižšími, aké by odpovedali danému energetickému výdaju zamestnanca, ale operatívne teploty neklesnú pod 4°C.	
3.	a)	Práce, pri ktorých sú prekračované limitné hodnoty dlhodobo únosnej tepelnej záťaže (Qzm W.m-2) určenej na základe stanovenia brutto energetického výdaja M (W.m-2) pri práci a množstva tekutín stratených potením a dýchaním pri zohľadnení aklimatizácie zamestnancov. 
Pri brutto energetickom výdaji M (W.m-2)  80 je maximálna zmenová priemerná intenzita potenia SWmax u aklimatizovaných i neaklimatizovaných osôb 147 g.h-1.m-2, pri energetickom výdaji  80 u neaklimatizovaných osôb 206 g.h-1.m-2 a u aklimatizovaných osôb 270 g.h-1.m-2.
Za neaklimatizovanú osobu sa považuje zamestnanec po dobu 3 týždňov od nástupu na pracovisko, na ktorom sa hodnotí pracovno-tepelná záťaž.
b)	Práce, pri ktorých je prekračovaná krátkodobo únosná tepelná záťaž Qmax, limitovaná množstvom akumulovaného tepla v organizme, ktoré nesmie byť u aklimatizovaných i neaklimatizovaných osôb vyššie ako 180 kJ.m-2. Uvedenej hodnote zodpovedá vzostup teploty telesného jadra o 0,8 K, vzostup priemernej teploty kože o 3,5 K a srdcovej frekvencie na maximálnu hodnotu 150 min-1.
c)	Práce vykonávané dlhšie ako 4 hodiny za zmenu v priestoroch, kde je z technologických dôvodov operatívna teplota udržiavaná na hodnotách 4°C a nižších.
d)	Práce spojené so striedaním veľkých teplotných rozdielov (napr. v chladiarniach alebo mraziarňach) pri frekvencii striedania vyššej ako 15 krát za zmenu alebo v intervaloch striedania kratších ako 30 minút.	
4. 	Neurčuje sa.	

________________________________________________________
1)	Nariadenie vlády Slovenskej republiky č. 45/2002 Z.z. o ochrane zdravia pri práci s chemickými faktormi.
2)	Nariadenie vlády Slovenskej republiky č. 40/2002 Z.z. o ochrane zdravia pred hlukom a vibráciami.
3)	Nariadenie vlády Slovenskej republiky č. 46/2002 Z.z. o ochrane zdravia pri práci s karcinogénnymi a mutagénnymi faktormi.
4)	Vyhláška Ministerstva zdravotníctva Slovenskej republiky č. 12/2001 Z.z. o požiadavkách na zabezpečenie radiačnej ochrany.
5)	Vyhláška Ministerstva zdravotníctva Slovenskej republiky č. 271/2004 Z.z. o ochrane zdravia pred neionizujúcim žiarením.
6)	Nariadenie vlády Slovenskej republiky č. 47/2002 Z.z. o ochrane zdravia pri práci s biologickými faktormi.
7)	Nariadenie vlády Slovenskej republiky č. 204/2001 Z.z. o minimálnych bezpečnostných a zdravotných požiadavkách pri práci s bremenami.